Arantza Salterain

Arantza Salterain Marzana (Elorrio, Bizkaia, 1963ko irailaren 9a) irakaslea eta kantaria da.

Biografia 
Elorrioko Zenita auzoko Bedoya baserrian jaio zen. Auzo bereko PP Asunzionistetan ikasi zuen. 8 urterekin eskolan bertan hasi zen kitarra jotzen ikasten eurekin bizi zen izeko Juanitak oparitutako kitarrarekin. Atxondoko Pili izan zuen irakasle. Ingelesa Ingalaterran eman zituen 4 urteetan ikasi zuen. Bi negu eman zituen Brasilen eta bi udak Argiñetako auzoko txokoan afariak ematen eta kantari giroa jartzen Mertxe Mujika eskola lagunarekin. AEKn klaseak ematen aritu zen. Magisteritza Eskoriatzan egin zuen. 

17 urterekin Argiñeta taldean kantari ari zen. Pantxo Cruz ezagutu zuenetik bolero eta arrantxerak kantatzen hasi ziren biak.1997an Arantza eta Pantxo bikote kantaria osatu zuten.

Lan ibilbidea

Irakasle 

AEKn klaseak ematen jardun zuen 4 urte. Ondoren, irakasle egon zen Gabirian, Bidanian eta Atxondon Lehen Hezkuntzan (LH) ume txikiekin. 30 bat urte HHI-EPAN nagusiei euskarazko eta gaztelaniazko klaseak ematen jardun zuen Durangon 5 urte, Bergaran 8, Eibarren, Urretxun, Basaurin eta  Plaentxin. 2023ko irailean, postu finkoa lortuta, Berrizko eskolan LHra itzuli zen.

Kantari 
17 urterekin Argiñeta taldean kantari ari zen Jaime Vicario, Jesus Iturralde, Moisen eta Olaetxearekin. 1980. urtean Mandiope izeneko LPa atera zuten, Vicariok plumillaz marraztutako azalarekin.

1997an hasi ziren Arantza eta Pantxo bikotea kantari. Urteak igaro ondoren, Nika Bitchiashvili biolin-jolea sartu zen taldean, taldeari freskotasuna emanez. Bere musika Mexikotik Argentinako Patagoniara doa, euskarazko musikaren gai klasiko nagusiak ahaztu gabe. bolero, bilbainada eta arrantxeren duetoa osatu zuten. Todo cambia diska etxetik hurbil, Argiñetan, grabatu zuten Nika Bitxhiashvili biolinjolearekin. 2012an Egia garestia da...

Pantxo 
Kainabera bezalako elkarteekin elkarlanean arituz jarduera publikoetan eta elkartasunezko ekitaldietan aritzen zen. Argentinaren poza eta tradizioak Euskadira hurbiltzen jakin zuen, eta Andeetako gastronomiako platerak prestatzen zituen 'Sabores y olores del mundo ekitaldian. Ekitaldi horietan, gitarra ateratzen zuen beti, eta bazkalondoa alaitu, Arantzarekin batera. Modu pribatuan, 2022ko urtarrilean COVID-19 pandemiaren ondorioz zendu arte, barbakoa ahaztezinak antolatzen zituen Argiñetan.

 Bizitza pertsonala 
Francisco (Pantxo) Cruz Mendez argentinarrarekin ezkondu zen eta Elorrion bizi. Seme-alabak Alaia eta Mario dira. Gurasoen kantari bidea jarraitu dute. Alaiak Durangoko bi neskekin jotzen du. Mariok konfinamenduaren ondoren Mario Cruz eta Txaber Méndez elorriarrek Fito Skins taldea sortu zuten. 2023an Venganza&perdon' diska kaleratu zuten. Abestietan euskara, gaztelania eta ingelesa nahasten dute. Elorrioko gaztetxean egin zuten aurkezpena.

Argitaratutako lanak 

 1980an Mandiope diska.
 1997an Todo cambia diska.

Erreferentziak

Kanpo estekak 

 Todo cambia diskako Pello Josepe abesten
 
Elorriotarrak
Emakume irakasleak
Emakume abeslariak